“Ohin mai aprezenta ba Primeiru Ministru ho
ekipa diresaun jerál habitasaun umanizmu no mós ekipa konsultan kona-bá estudu
polu dezenvolvimentu rejiaun rua Batugade no mós Baucau, ne’ebé mak nia prosesu
tenderizasaun ita halo ba dala tolu, mak foin ita hetan konsultor ida ne’ebé
mak iha kualifikadu bele halo ida ne’e”, Dehan Ministru Obras Públika
Salvador Soares dos Reis Pires ba Jornalista sira hafoin sorumutuk ho Primeiru
Ministru Taur Matan Ruak iha Palásiu Guvernu segunda, (14/06).
#000004
Salvador hatutan, sira haree katak estudu de polu
ne’e hanesan aban bainrua dokumentu ne’ebé fornese route rapida ba governu atu
halo investimentu, iha área ka zona ne’ebé dizignadu, atu nune’e bele lori
dezenvolvimentu besik liu povu sira ne’ebé iha rejiaun rua no rejiaun sira
seluk ne’e bele benefisia investimentu ne’ebé governu halo.
#000005
Nia dehan, hateten aleinde polítika desentralizasaun
ne’ebé desde governu anterior to’o agora esforsu, atu realiza ida ne’e hanesan
zona esklusivu dezenvolvimentu ne’ebé ita hakarak halo bainhira estudu nia
rejultadu bele hatudu ona, klaru ke investimentu ida ne’e estudu sei fó
rekomendasaun sira hanesan zona industria no komponente sira ne’ebé mak investe
no planu investimentu no seluk-seluk tan.
#000006
Salvador mós dehan estudu viabilidade mós fas parte
ida no konsulta mós parte relevante sira hanesan ministériu sira seluk ne’ebé
relevante iha prosesu estudu ne’e.
#000007
“Estudu viabilidade ne’e mós hanesan fas parte
ida husi termus referensia ne’ebé konsultor tenke halo mak konsulta ho parte
relevante sira hanesan Ministru MECAE MTCI Ministru Finansas Agrikultura no mós
sira seluk tan ne’ebé relevante iha prosesu estudu ne’e rasik”,Tenik Salvador
#000008
Nia dehan, liga ba estudu habitasaun hanesan iha
2021 ne’e Dezembru hamutuk ho Ministru Finansas
asina akordu ba fulan 18 dezenvolve lai nia preparativus sira ba
investimentu depois fulan ne’e bele lansa Prozetu ida habitasaun ne’e.
#000009
Nune’e komesa loke ona hanesan intensivu ida, governu
halo atu loke merkadu investimentu ba habitasaun ne’e rasik para atu nune’e
bele fó biban ba governu hodi reorganiza fali Díli revitalizmu fali
#000010
Ikus nia dehan, foin mak mai aprezenta foin inisiu
relatoriu preliminariu ne’ebé sei konklui iha Novembru 2021 tinan ida ne’e,
espera katak dokumentu ne’e bele guia ba tipu de investimentu industria ne’ebé
mak tenke halo iha polu dezenvolvimentu.*Jos
#000011